Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Domenech Linde andreak aurkeztutako galdera, osasungintzako profesionalen Irakaskuntza-planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

– Zehaztu al dezakezu ea osasungintzako profesionalen –Lanbide Heziketakoen nahiz unibertsitate-gradukoen– irakaskuntza-planean jasota ote dagoen irakasgairik, ikastarorik edo prestakuntza-saiorik, jaiotzarako laguntzaren edo amagandiko edoskitzearen gaietan?

– Osasungintzako profesionalek (medikuek, sanitarioek, laguntzaileek, zeladoreek) egiten al dute berariazko prestakuntzarik eta praktikarik jaiotzarako laguntzaren eta amagandiko edoskitzearen gaietan? Zenbat orduz eta non? Borondatezkoak dira, ala nahitaezkoak?

Iruñean, 2017ko irailaren 26an

Foru parlamentaria: Mónica Doménech Linde